ئاژانس
خانمە هونەرمەند دیڵینار نوێترین ڤیدیۆکلیپی خۆی بە ناوی (نزیک بە) بڵاو کردەوە، کە بە وتەی خۆی بە شێوازێکی جیاواز کاری تێدا کردووە.
دیڵینار یەڵدز لە بارەی کارە نوێیهکەیەوە بە "ئاژانس"ی وت: "ئەم بەرهەمەم خۆشەویستییە و بە شێوەزاری کرمانجییە، بەرهەمەکە کاری دەرهێنانی لە لایەن فەرهەنگ فەرحان ئەنجام دراوە و عیماد عەلی کاری میوزیکەکهی کردووە، هاوکات فاخر حاجی سوورە وەک ئەکتەر لە بەرهەمەکەدا ڕۆڵ دەبینێت و سەرجەم کارەکانی تەواو بووە و بەم نزیکانە بڵاو دەبێتەوە."
دیڵینار یەڵدز وتیشی: "تێکستی گۆرانییەکە باس لە دەربڕینی خۆشەویستیی کچێک دەکات بۆ کوڕێک کە حەز دەکات بەردەوام لێیەوە نزیک بێت و هەستی خۆی بۆ دەردەبڕێت."
دیڵینار یەڵدز لە بنەڕەتدا خەڵکی باشووری کوردستانە، بەڵام لەگەڵ خانەوادەکەی لە ئەستەمبووڵ ژیاوە و هەر لەوێش گەورە بووە، چەند جارێکیش بۆ کاری هونەری هاتووهتە هەرێمی کوردستان و خاوەنی چەند ڤیدیۆکلیپێکە.